American Crime Story

American Crime Story je americký kriminálno-dramatický televízny seriál založený na skutočných udalostiach. Podobne ako American Horror Story je prezentovaný ako antológia, teda každá séria predstavuje vlastný príbeh s vlastnými postavami. Prvá séria s názvom The People v. O. J. Simpson sa vysielala od 2. februára do 5. spríla 2016. Vytvorili ju Scott Alexander a Larry Karaszewski a zaoberá sa súdnym procesom O. J. Simpsona. Druhá séria s názvom The Assassination of Gianni Versace sa vysielala od 17. januára do 21. marca 2018 a skúma vraždu Gianni Versaceho. Tretia séria sa začne vysielať 27. septembra 2020 a ponesie názov Impeachment.

Dej a obsadenie

The People v. O. J. Simpson (2016)
Prvá séria prezentuje súdny prípad proti O. J. Simpsonovi. Séria je nakrútená podľa knižnej predlohy Jeffreyho Toobina s názvom The Run of His Life: The People v. O. J. Simpson.

 Sterling K. Brown ako Christopher Darden
 Kenneth Choi ako Judge Lance Ito
 Christian Clemenson ako William Hodgman
 Cuba Gooding, Jr. ako O. J. Simpson
 Bruce Greenwood ako Gil Garcetti
 Nathan Lane ako F. Lee Bailey
 Sarah Paulson ako Marcia Clark
 David Schwimmer ako Robert Kardashian
 John Travolta ako Robert Shapiro
 Courtney B. Vance ako Johnnie Cochran

The Assassination of Gianni Versace (2018)
Druhá séria sa bude zaoberať vraždou Gianniho Versace podľa knižnej predlohy od Maureen Orth s názvom Vulgar Favors: Andrew Cunanan, Gianni Versace, and the Largest Failed Manhunt in U.S. History.

 Darren Criss ako Andrew Cunanan
 Penélope Cruz ako Donatella Versace
 Ricky Martin ako Antonio D'Amico
 Édgar Ramírez ako Gianni Versace
Annaleigh Ashford ako Elizabeth Cote
Mike Farrell ako Lee Miglin
Judith Light ako Marilyn Miglin

Impeachment (2019)
Témou tretej série bude impeachment prezidenta Billa Clintona.

Zrušené projekty
Tretia séria sa pôvodne mala zaoberať následkami Hurikánu Katrina. Knižnou predlohou bola The Great Deluge: Hurricane Katrina, New Orleans, and the Mississippi Gulf Coast od Douglasa Brinkleya.

Série a časti

1. séria – The People v. O. J. Simpson (2016)

2. séria – The Assassination of Gianni Versace (2018)

3. séria – Impeachment (2021)

Ocenenia
Seriál sa dočkal uznania kritikov a taktiež získal päť Zlatých glóbusov a deväť Cien Emmy.

Referencie

Externé odkazy
 
 

Televízne seriály USA
Televízne seriály z roku 2016
Televízne seriály FX